અરૂણાચલના રાજયપાલ મિશ્રાએ જણાવ્યું હતું કે, અમારી રાજકુમારી રૂક્ષ્મણી જે ભુમિ ઉપર રણછોડ કૃષ્ણ સાથે લગ્ન માટે અમને છોડીને આવી હતી એ ભુમિ ઉપર આવવાનો 70 વર્ષ પછી વડાપ્રધાન મોદીએ મોકો આપ્યો છે તેના માટે અમે તેમના આભારી છીએ. આ પ્રસંગે મણીપુર રાજયના મૂખ્યમંત્રી એન.બીરેન સિંઘ, કેદ્રીય સાંસ્કૃતિક મંત્રી મહેશ શર્મા, કેદ્રીય ગૃહ રાજયમંત્રી કિરેજ રિજજુ, ગુજરાત રાજયના પ્રવાસન મંત્રી ગણપતાસિંહ વસાવા, પોરબંદરના ધારાસભ્ય બાબુભાઇ બોખીરીયા સહિત સ્થાનિક ભાજપ આગેવાનો ઉપસ્થિત રહ્યાં હતાં અને પ્રાસંગિક ઉદ્દબોધન કર્યા હતાં. દરમિયાન સભામાં ઉપસ્થિત કન્યાપક્ષેથી પધારેલા અરૂણાચલ-મણિપુરના મુખ્યમંત્રી-રાજ્યપાલનું મુખ્યમંત્રી વિજયભાઈ રૂપાણીએ પ્રારંભે પાઘડી પહેરાવી સ્વાગત કર્યુ હતું.